U-I-38/08
Natisni
Opravilna št.:
U-I-38/08
Datum odločitve:
19. 6. 2008
ECLI:
ECLI:SI:USRS:2008:U.I.38.08
Akt:
Odlok o spremembah in dopolnitvah Odloka o ureditvenem načrtu območja T3 Trzin Center (Uradni vestnik Občine Trzin, št. 3/05)
Izrek:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o ureditvenem načrtu območja T3 Trzin Center (Uradni vestnik Občine Trzin, št. 3/05) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana ureditev neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Anuša Biškup in drugi, Trzin
Datum vloge:
19. 2. 2008
Vrsta odločitve:
sklep
Vrsta rešitve:
zavrženje
Dokument:
US28191
Dokument v PDF obliki:
U-I-38-08.pdf
80 KB
Prenesite datoteko
U-I-38/08-5
19. 6. 2008
SKLEP
Ustavno sodišče je v postopku za preizkus pobude Anuše Biškup in drugih, Trzin, na seji 19. junija 2008
sklenilo:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o ureditvenem načrtu območja T3 Trzin Center (Uradni vestnik Občine Trzin, št. 3/05) se zavrže.
Obrazložitev
1. Pobudniki izpodbijajo Odlok o spremembah in dopolnitvah Odloka o ureditvenem načrtu območja T3 Trzin Center (v nadaljevanju Odlok), kolikor načrtuje gradnjo objektov B3 in B4. Sporna objekta naj bi vplivala na rabo njihovih stanovanjskih hiš, ker naj bi se povečal promet. Navajajo, da je bil Odlok sprejet z drugačno vsebino, kot je bil predložen v javno razgrnitev in javno obravnavo. Nasprotna udeleženka naj ne bi upoštevala pripomb pobudnikov. Na podlagi izpodbijanega predpisa naj bi bilo že izdano gradbeno dovoljenje. Investitor pa naj bi že začel s pripravljalnimi deli.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji se v primerih, ko izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep št. U-I-330/05, U-I-331/05, U-I-337/05 z dne 18. 10. 2007, Uradni list RS, št. 122/07).
3. Odlok ne učinkuje neposredno, saj je za gradnjo na podlagi Odloka treba pridobiti še gradbeno dovoljenje. Po navedbah pobudnikov je gradbeno dovoljenje že izdano, investitor pa je pričel z gradnjo.
4. Pobudniki niso izkazali, da so pred vložitvijo pobude izčrpali pravna sredstva. Tako iz razlogov, navedenih v zgoraj citiranem sklepu, niso izkazali, da bi na podlagi morebitne ugoditve pobudi lahko dosegli odpravo posledic zatrjevane neustavnosti oziroma nezakonitosti.
Zato je Ustavno sodišče njihovo pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik